Komission asetus (EY) N:o 1164/1999, annettu 2 päivänä kesäkuuta 1999, markkinointivuoden 1998/1999 jalostamattomien kuivattujen viinirypäleiden ja viikunoiden varastointituen vahvistamisesta



Virallinen lehti nro L 140 , 03/06/1999 s. 0022 - 0023



KOMISSION ASETUS (EY) N:o 1164/1999, annettu 2 päivänä kesäkuuta 1999, markkinointivuoden 1998/1999 jalostamattomien kuivattujen viinirypäleiden ja viikunoiden varastointituen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (ETY) N:o 2201/96(1), sellaisena kuin se on muutettuna asetuksella (EY) N:o 2199/97(2), ja erityisesti sen 9 artiklan 8 kohdan, sekä katsoo, että (1) asetuksen (EY) N:o 2201/96 9 artiklan 4 kohdassa säädetään, että varastointielimille myönnetään varastointitukea niiden ostamille sultanarusinoille, kuivatuille korinteille ja kuivatuille viikunoille varastoinnin tosiasiallisen keston ajan, (2) markkinointivuosien päivämäärät määritellään neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta 19 päivänä maaliskuuta 1997 annetun komission asetuksen (EY) N:o 504/97(3), sellaisena kuin se on muutettuna asetuksella (EY) N:o 702/1999(4), 2 artiklassa, (3) olisi vahvistettava jalostamattomien kuivattujen viikunoiden ja kuivattujen viinirypäleiden varastointituki markkinointivuodeksi 1998/1999; tässä tarkoituksessa on otettava huomioon jalostamattomien kuivattujen viikunoiden ja kuivattujen viinirypäleiden varastointituesta ja taloudellisesta korvauksesta 12 päivänä maaliskuuta 1985 annetun komission asetuksen (ETY) N:o 627/85(5), sellaisena kuin se on viimeksi muutettuna asetuksella (EY) N:o 1922/95(6), 1 artiklassa vahvistetut perusteet; kyseisen artiklan mukaan varastointituki vahvistetaan päivää kohden sekä 100 nettokilogrammaa 4 luokkaan kuuluvia sultanarusinoita ja C luokkaan kuuluvia viikunoita kohden; lisäksi kyseisessä artiklassa säädetään kuivattujen viinirypäleiden kahdesta tukitaksasta, joista ensimmäistä sovelletaan sitä vuotta seuraavan vuoden helmikuun loppuun asti, jona varastointielin on ostanut tuotteet, ja toista kyseisen päivämäärän jälkeen varastoituihin tuotteisiin, (4) varastointituki lasketaan ottaen huomioon varastoinnin tekniset kustannukset ja tuotteista maksetun ostohinnan rahoitus, ja (5) tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2201/96 9 artiklan 4 kohdassa tarkoitettu varastointituki on markkinointivuoden 1998/1999 tuotteille: a) 0,0204 EUR päivää ja 100 nettokilogrammaa 4 luokkaan kuuluvia sultanarusinoita kohden 29 päivän helmikuuta 2000 asti ja 0,0080 EUR päivää ja 100 nettokilogrammaa 4 luokkaan kuuluvia sultanarusinoita kohden 1 päivästä maaliskuuta 2000 alkaen; b) 0,0223 EUR päivää ja 100 nettokilogrammaa C luokkaan kuuluvia kuivattuja viikunoita kohden. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä kesäkuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 29. (2) EYVL L 303, 6.11.1997, s. 1. (3) EYVL L 78, 20.3.1997, s. 14. (4) EYVL L 89, 31.3.1999, s. 26. (5) EYVL L 72, 13.3.1985, s. 17. (6) EYVL L 185, 4.8.1995, s. 19.